
ΕΛΛΗΝΙΚΗ ΔΗΜΟΚΡΑΤΙΑ
ΕΙΡΗΝΟΔΙΚΕΙΟ ΚΩ 

ΑΡ. ΠΡΩΤ. 95
ΚΩΣ, 29/3/2021

Ταχ. Δ/νση: Ακτή Μιαούλη 2
Τ.Κ 85300
Τηλ: 22420-22206
Email: eirhnodikeio.kw@gmail.com

Ανακοίνωση- Εσωτερική Εγκύκλιος Λειτουργίας Ειρηνοδικείου Κω
Λαμβάνοντας υπόψη : α) Τις διατάξεις του άρθρου 15 παρ. 1 περ. α΄ και παρ. 7 του Κώδικα Οργανισμού Δικαστηρίων και Κατάστασης Δικαστικών Λειτουργών (Ν. 1756/1988), όπως ισχύει, β) τη με αριθμό (Δ1α/ΓΠ.οικ. 18877/27.3.2021 ΚΥΑ ΦΕΚ Β’ 1194/27-3-2021) ΤΩΝ ΥΠΟΥΡΓΩΝ ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΠΡΟΣΤΑΣΙΑΣ ΤΟΥ ΠΟΛΙΤΗ - ΕΘΝΙΚΗΣ ΑΜΥΝΑΣ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ - ΥΓΕΙΑΣ - ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - ΔΙΚΑΙΟΣΥΝΗΣ - ΕΣΩΤΕΡΙΚΩΝ - ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ - ΥΠΟΔΟΜΩΝ ΚΑΙ ΜΕΤΑΦΟΡΩΝ - ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ - ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ περί έκτακτων μέτρων προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από τη Δευτέρα 29 Μαρτίου 2021 και ώρα 6:00 έως και τη Δευτέρα, 5 Απριλίου 2021 και ώρα 6:00 και γ) την προάσπιση της δημόσιας υγείας και τις υπηρεσιακές ανάγκες για την εύρυθμη λειτουργία των υπηρεσιών του Ειρηνοδικείου Κω.
ΠΑΡΑΤΕΙΝΕΤΑΙ η ισχύς της υπ΄αριθμ. πρωτ.  25/7-2-2021 προηγούμενης ανακοίνωσης λειτουργίας του Ειρηνοδικείου Κω για το χρονικό διάστημα από τη Δευτέρα 29 Μαρτίου 2021 και ώρα 6:00 έως και τη Δευτέρα, 5 Απριλίου 2021 και ώρα 6:00 για την ασφαλή και εύρυθμη λειτουργία του.

Διευκρινίζεται ότι:
1. Η κατάθεση των αιτήσεων έκδοσης Διαταγών Πληρωμής και Διαταγών Απόδοσης χρήσης μισθίου, διατάξεων κληρονομητηρίων και διατάξεων (αναγνώρισης και τροποποίησης) σωματείων θα κατατίθενται αποκλειστικά και μόνο την Τετάρτη 31-3-2021 μόνο κατόπιν τηλεφωνικής επικοινωνίας με τη Γραμματεία και σε συνεννόηση με τον αρμόδιο υπάλληλο για την ώρα προσέλευσης. Αντίγραφα των διατάξεων θα παραλαμβάνουν οι πληρεξούσιοι δικηγόροι από τις θυρίδες τους.
2.  Εξακολουθεί να ισχύει το όριο των πέντε (5) αιτήσεων για κάθε κατηγορία εκ των ανωτέρω δικογράφων (5 διαταγές πληρωμής και απόδοσης μισθίου, 5 κληρονομητήρια και 5 σωματεία), με όριο μια (1) ανά υπογράφοντα δικηγόρο, ανά ημέρα κατάθεσης, για κάθε κατηγορία εκ των ανωτέρω δικογράφων. 
3. Η τήρηση της σειράς προτεραιότητας για την κατάθεση των ανωτέρω δικογράφων  θα  ελέγχεται από τον Δικηγορικό Σύλλογο Κω, με βάση τον αύξοντα αριθμό των γραμματίων προείσπραξης και όχι από την Γραμματεία του Ειρηνοδικείου. 
4. Αναφορικά με τις αιτήσεις έκδοσης διατάξεων κληρονομητηρίων ο προβλεπόμενος χρόνος ανάρτησής τους δεν μπορεί να συμπληρωθεί και κατ΄ επέκταση οι αιτήσεις δεν μπορούν να καθαιρεθούν ενόψει της αναστολής των νομίμων και δικαστικών προθεσμιών για τη διενέργεια διαδικαστικών πράξεων που προβλέπει η ανωτέρω ΚΥΑ.
5. Αναφορικά με τις αιτήσεις έκδοσης διαταγών πληρωμής και απόδοσης μισθίου δεν εκδίδεται απόγραφο αυτών.  

Κως, 29 Μαρτίου 2021
Η ΔΟΚΙΜΗ ΕΙΡΗΝΟΔΙΚΗΣ ΥΠΗΡΕΣΙΑΣ

   
ΚΩΝΣΤΑΝΤΙΝΑ ΣΤΟΪΚΙΔΟΥ

